**ĮSAKYMAS**

**DĖL LIETUVOS RESPUBLIKOS APLINKOS MINISTRO 2002 M. RUGSĖJO 30 D. ĮSAKYMO NR. 510„DĖL MEDŽIOKLĖS EGZAMINO TVARKOS IR PROGRAMOS IR MEDŽIOTOJŲ MOKYMO KURSŲ IR STAŽUOTĖS PROGRAMOS PATVIRTINIMO“ PAKEITIMO**

2020 m. d. Nr. D1-

Vilnius

1. P a k e i č i u Lietuvos Respublikos aplinkos ministro 2002 m. rugsėjo 30 d. įsakymą Nr. 510 „Dėl Medžioklės egzamino tvarkos ir programos ir medžiotojų mokymo kursų ir stažuotės programos patvirtinimo“ ir išdėstau jį nauja redakcija (Medžioklės egzamino tvarkos aprašas ir Medžiotojų mokymo kursų ir stažuotės programa nauja redakcija nedėstomi):

„**LIETUVOS RESPUBLIKOS**

**APLINKOS MINISTRAS**

**ĮSAKYMAS**

**DĖL MEDŽIOKLĖS EGZAMINO TVARKOS APRAŠO IR MEDŽIOTOJŲ MOKYMO KURSŲ IR STAŽUOTĖS PROGRAMOS PATVIRTINIMO**

Vadovaudamasis Lietuvos Respublikos medžioklės įstatymo 5 straipsnio 2 dalies 7 punktu,

t v i r t i n u pridedamus:

1. Medžioklės egzamino tvarkos aprašą.

2. Medžiotojų mokymo kursų ir stažuotės programą“.

2. P a k e i č i u Medžioklės egzamino tvarkos aprašą, patvirtintą Lietuvos Respublikos aplinkos ministro 2002 m. rugsėjo 30 d. įsakymu Nr. 510 „Dėl Medžioklės egzamino tvarkos ir programos ir medžiotojų mokymo kursų ir stažuotės programos patvirtinimo“, ir 2 punktą išdėstau taip:

„2. ~~Stojantysis į medžiotojus~~ **Asmuo, siekiantis įgyti teisę medžioti**, ~~įvykdęs Lietuvos Respublikos medžioklės įstatymo ir Medžioklės Lietuvos Respublikos teritorijoje taisyklių reikalavimus~~ **pateikęs dokumentus, nurodytus Medžioklės Lietuvos Respublikos teritorijoje taisyklių, patvirtintų Lietuvos Respublikos aplinkos ministro 2000 m. birželio 27 d. įsakymu Nr. 258 „Dėl Medžioklės Lietuvos Respublikos teritorijoje taisyklių patvirtinimo“, 6 punkte**, **ir sumokėjęs nustatyto dydžio valstybės rinkliavą**, Aplinkos apsaugos departamento prie Aplinkos ministerijos (toliau – Departamentas) teisės medžioti suteikimo ir panaikinimo komisijos (toliau – Komisija) paskelbtu laiku turi teisę laikyti Medžioklės egzaminą“.

|  |  |  |
| --- | --- | --- |
| Aplinkos ministras |  | |
|  |  |

Parengė

Jolanta Urbelionytė

2020-06-01